Hotuba ya mwalimu mkuu kwa wanafunzi kuhusu mambo yanayo sababisha matokeo mabaya na jinsi ya kuimarisha

HOTUBA YA MWALIMU MKUU KWA WANAFUNZI KUHUSU MAMBO YANAYOSABABISHA MATOKEO MABAYA NA JINSI YA KUIMARISHA 

Naibu mwalimu mkuu, walimu na wanafunzi, hajambo? Ninatumai wote m salama. Ninaichukua fursa hii kumshukuru Maulana kwa kutuwezesha kuona siku hii ya leo na afya bora kwa kila mmoja wetu. Na pia ninawashukuru wote kwa kuhudhuria kwa wingi kwa mkutano huu ulio muhimu kwenu. 

Kwanza, nina mbinu nyingi za kuwawezesha wanafunzi kuboresha matokeo yao. Kila mwanafunzi anahitaji kuzingatia muda wake wa kusoma na kuelewa. Hakuna haja ya kuharibu wakati wako kwa vitu ambavyo havina manufaa kwa masomo kama vile kuongea darasani ovyo ovyo, kusumbua walimu kwa kutoka nje ya darasa na pia kulala darasan. 

Wanafunzi wengi hawajui jinsi ya kutumia muda wao vyema. Hii ni kwa sababu hawana ratiba ya masomo ya kuwaelekeza ni somo gani wanafaa kusoma kwa muda gani. Kila mwanafunzi akiwa na ratiba yake ya masomo, hili litamwezesha kusoma na kuelewa zaidi na kuboresha matokeo yake. Hakuna mwanafunzi yeyote atakayepoteza muda. 

Sababu nyingine ni kupigana bila ya sababu za maana na kufukuzwa shuleni. Kama mwanafunzi anayasoma na kuyaelewa mafunzo ya walimu na mawaidha yao, hakuna namna yoyote ile itakayo mfanya apigane. Anafaa kutatua matatizo yake kwa njia nzuri itakayotatuliwa kwa mwongozo wa mwalimu husika.

Mwanafunzi kutohudhuria somo ni tatizo ambalo litakalompotezea mwanafunzi wakati wa kuelewa kile ambacho mwalimu anafunza darasani. Mwanafunzi hawezi kuelewa zaidi bila ya mwalimu kumwelekeza ili akisoma atuelewa na somo halitakuwa gumu kwa vile anavyodhania. 

Mwanafunzi kutokuwa na adabu kwa wakubwa wake na wenzake, kama vile kutusi wengine, kuwadharau, kuzungumza kwa lugha chafu na kujibizana kila wakati, huzuia wanafunzi kupata matokeo bora. Wanafunzi hawa pia wanahitaji waelekezwe vyema na pia walio na adabu kuendelea hivyo na wasipotoke kamwe. Wanafunzi wenye adabu njema ndio wanaoelewa kile ambacho mwalimu anafunza darasani. Matokeo bora yanapatikana iwapo mwanafunzi ana heshima. Wanafunzi mnajua methali inayosema, asiyeskia la mkuu? 

Baadhi ya wanafunzi miongoni mwenu ni watukutu na wazembe darasani. Hawataki kusoma ili kuboresha matokeo yao bali ni kuleta michezo mingi darasani. Hii inafanya matokeo yao kuadhirika siku zinavyozidi kusonga.  Wanafunzi wote mnahitaji kuwa na bidii kwa kuwa wahenga hawakukosea kwa kusema mchumia juani hulia kivulini na muwe na bidii ya mchwa. 


Wanafunzi kuchelewa shuleni na darasani na kupata mwalimu anafunza pia ni sababu nyingine ya matokeo duni. Kuchelewa huku kunasababisha wanafunzi kutokuwa makini kwa muda na kuja darasani kabla ya mwalimu ili waweze kutuzwa kwao pamoja. Hii inasababisha kufifia kwa matokeo ya wanafunzi. Hili linaweza kuimarishwa kwa wanafunzi kuwa makini kwa wakati wao darasani ili wapate maarifa.  

Ninawashukuru nyote kwa kunisikiliza na ninatumai mtatilia maanani yale yote ya niliyoyasema, kila mmoja wenu akiwa na matokeo bora, atakaribishwa kwenye vyuo vikuu bila ya kung'ang'ana. Ninawashukuru sana kwa kunisikiliza.